Våren 2015 inngikk OneCoin samarbeid med MLM-selskapet Conligus. I starten av 2016 ble også Sitetalk innlemmet, og det ble hevdet at 400.000 medlemmer ble migrert over til OneCoin. I mars 2016 ble det etablert et lignende partnerskap med nettverksselskapet Univerteam. I opprinnelseslandet Brasil har Univerteam vært etterforsket av politiet for pyramidespill. Grunnleggeren av selskapet, Alexander Arenales, stod også bak den brasilianske Ponzi-svindelen Multiclick som klarte å samle rundt 300.000 personer før den ble stengt av brasilianske myndigheter i 2013.